  Майя Бывальцева Дэри ёросын Ижкар – Ува трасса дорысен Постол черкогуртозь 7,1 иськемъем сюреслэсь кыкетӥ люкетсэ тупатъяны кутскизы. Со сярысь «ВКонтакте» мерлыко вотэсысь огинын сюрес лэсьтонъя «Ижевское» предприятие ивортэ. Туэ сюресчиос кылем 3,95 иськемез асфальтэн шобыртозы Оглом сюреслэсь инъетсэ ӝутозы но ӵошкытатозы, пӧртэм зӧкталаем ву кошкон гумыос пуктозы, канаваосты муромытозы но юнматозы. Водительёсты пуктылэм сюрес пусъёсты сак чакланы но ӝоглыкъя куронъёсты быдэсъяны куро. Тодэ вайытом, 2021-тӥ арын Дэри ёросын 27 иськемлэсь трос сюресъёсты тупатъялозы.     Тегъёс: Авто Удмуртия сюресъёс Дэри тупатъянужъёс  